UP में बीजेपी का मास्‍टर स्‍ट्रोक: महागठबंधन की संभावित चुनौती के सामने हिंदुत्‍व का कार्ड?  
गोरखपुर के सांसद योगी आदित्‍यनाथ मुख्‍यमंत्री बने
2019 के चुनावों के लिहाज से बीजेपी का सधा दांव 
इसे सपा, कांग्रेस और बसपा के संभावित गठबंधन की काट माना जा रहा
बदलती राजनीतिक परिस्थितियों में सपा, बसपा और कांग्रेस के हाथ मिलाने और इसके नतीजतन बिहार की तर्ज पर यूपी में भी होने वाली जातिगत गोलबंदी की संभावना को भांपते हुए संघ ने इसकी काट के लिए अभी से हिंदुत्‍व का कार्ड खेल दिया है. फिलहाल ऐसा लगता है कि बीजेपी और संघ पीएम मोदी के विकास के नारे और योगी आदित्‍यनाथ के रूप में हिंदुत्‍व कार्ड के सहारे ही 2019 में यूपी के चुनावी मैदान में उतरने की तैयारी कर रही है. यूपी बीजेपी के लिए सबसे अहम इसलिए है क्‍योंकि यहां से सर्वाधिक 80 सांसद चुने जाते हैं और केंद्र की सत्‍ता का रास्‍ता यूपी से ही होकर गुजरता है. पिछली बार बीजेपी ने यहां से अकेले दम पर 71 सीटें जीतकर रिकॉर्ड बनाया था.